Nemocnica s poliklinikou Brezno

Informácia

K 12.11.2020 evidujeme 43 covid pozitívnych zamestnancov (zdravotníkov 37, z toho 19 sestier a 5 lekárov) a ďalších 6 zamestnancov je v povinnej karanténe (zdravotníkov 5). Personálna situácia v nemocnici je stále vážna, avšak postupne sa stabilizuje. Ochorenie COVID-19 u nás už prekonalo a vrátilo sa do pracovného procesu 54 zamestnancov. Na celoplošnom slovenskom antigénovom testovaní sa zapojilo 56 našich zdravotníckych zamestnancov. Všetkým zamestnancom nemocnice za ich súčasnú rizikovú prácu ďakujeme.

Hospitalizovaných máme 17 covid pozitívnych pacientov, z toho 2 sú umiestnení na našom OAIM, 1 je na umelej pľúcnej ventilácii.

Do prevádzky zajtrajším dňom opäť spúšťame neurologické oddelenie a od pondelka 16.11.2020 obnovíme činnosť endokrinologickej ambulancie. Stále zatvorené zostáva detské oddelenie. Neodkladná zdravotná starostlivosť je detským pacientom poskytovaná na našom urgentnom príjme.

Od pondelka 16.11.2020 taktiež v budove bývalej transfúznej stanice pred poliklinikou začíname prevádzkovať mobilné odberové miesto. Každý pracovný deň od 7:00 do 11:00 hod. sa tam bude realizovať antigénové testovanie. Okrem antigénového testovania tam bude vykonávané aj testovanie PCR metódou (odbery), a to každý utorok a štvrtok od 9:30 do 11:00 hod. V prípade potreby, v krátkom čase sprevádzkujeme aj mobilné odbery.

Nový urgentný príjem oficiálne otvoríme 01.12.2020.